Jegyzőkönyv

Készült a Sóstói Múzeumfaluban, a Nyírség Szakközépiskola 2008. szeptember 24-én megtartott diákparlamentjén.

	Jelen voltak:
	Vincze Orsolya elnök,
Átyim Gyöngyi alelnök,
Papp Mária DÖK képviselő,
Beregi Beáta DÖK képviselő,
Tar Sándor az iskola igazgatója,
Tarné Földesi Ibolya igazgatóhelyettes
Rázsonyiné Lalusz Melinda, Greksza István, Nagy István, Katona László tanárok
valamint az iskolai diákjai a jelenléti ív szerint.


A jegyzőkönyvet Nagy István DÖK összekötő tanár vezette.

Tárgy: A diákönkormányzat működésének bemutatása

Vincz Orsolya ismertette a diákparlament napirendi pontjait: 1. bemutatkozás, 2. Az SZMSZ ismertetése, 3. Az SZMSZ elfogadtatása, 4. A DÖK elnök elfogadtatása, 5. Programjavaslat, ötletbörze, kérdések.

A tagok bemutatkoztak.

Vincze Orsolya elmondta, hogy költészettel és könyv írással foglalkozik, tavasszal fog megjelenni könyve a Magvető Kiadó kiadásában.

Papp Mária elmondta, hogy a Vasvári Pál Gimnáziumban végzett és hobbija az éneklés.

Beregi Beáta elmondta, hogy Krúdy Gyula Gimnáziumban végzett és felső fokon beszél süket-néma nyelven.

Átyim Gyöngyi elmondta, hogy a határrendészetet tanult és hobbija a rajz.

A tagok ismertették a diákönkormányzat Szervezeti és Működési Szabályzatát. Ismertetés után megszavaztatták azt, a diákság kézfeltartással elfogadta.

A DÖK elnökének a diákok egyöntetűen Vincze Orsolyára választották meg.

A DÖK programjavaslatot tett az évre, az alábbiak hangoztak el.

· Halloween-i tökfaragás.

· Mikulásnapi programok.

· Téli szünet előtti karácsonyi teremdíszítés.

· Farsangi álarc vagy maszk készítés.

· Húsvéti díszítés.

A diákság kérdéseket tehetett fel és ötleteket is mondhatott a programokkal, további sportnapokkal kapcsolatban.

Tarjányi Tibor 14. évfolyamos tanuló javasolta, hogy legyen ismét tanár-diák foci mérkőzés.

A diákság fele nem tartottak jó programnak az október 3-i vadasparkot, helyette az erdei tornapályát javasolták. 

Közösen megegyezve az október 3-i programban az alábbi döntés született:

Október 3-án a Vadaspark helyett az erdei tornapályán kerül megrendezésre a Sportnap.

Tar Sándor igazgató úr és Vincze Orsolya megköszönte a diákságnak a részvételt és a parlamentet bezárta.

